எல். வி. பிரசாத் கண் மருத்துவ நிறுவனம்

எல். வி. பிரசாத் கண் மருத்துவ நிறுவனம் (L V Prasad Eye Institute, LVPEI) என்பது ஐதராபாத்தில் அமைந்துள்ள இலாப நோக்கற்ற பல்வளாகக் கண் சுகாதார வலையமைப்பாகும். இது கண் மருத்துவரான மருத்துவர் குல்லபள்ளி நாகேசுவர ராவ் அவர்களால் 1986ஆம் ஆண்டு நிறுவப்பட்டது. இந்நிறுவனம் ஒரு இலாப நோக்கற்ற அமைப்பு, பல்வளாக, அரசுச் சார்பற்ற அமைப்பு ஆகும். இந்தியாவில் 275-க்கும் மேற்பட்ட கண் சிகிச்சை மையங்களைக் கொண்டுள்ள இது, உலகின் மிகப்பெரிய கண் சுகாதார வலையமைப்பாகக் கருதப்படுகிறது. இந்நிறுவனம் உலக சுகாதார அமைப்பு ஒத்துழைப்பு மையமாகவும், ஆர்வர்டு மருத்துவப் பள்ளியின் இணைப்பு மருத்துவமனையாகவும் செயல்படுகிறது. மேலும், மருத்துவமனைகள் மற்றும் சுகாதார சேவை வழங்குநர்களுக்கான தேசிய அங்கீகார வாரியத்தின் அங்கீகாரம் பெற்ற முதல் கண் மருத்துவமனையாகும். நிறுவல் 1986 ஆம் ஆண்டு நிறுவப்பட்ட எல். வி. பிரசாத் கண் மருத்துவ நிறுவனம், பார்வையிழப்பைத் தடுப்பதற்கான உலக சுகாதார அமைப்பு ஒத்துழைப்பு மையமாக விளங்குகிறது. இந்நிறுவனம் மருத்துவச் சேவைகள், கல்வி, ஆய்வு, பார்வை மறுவாழ்வு, கிராமப்புற மற்றும் சமூகக் கண் சுகாதாரம், கண் வங்கி, பரப்புரை மற்றும் கொள்கைத் திட்டமிடல், திறன் மேம்பாடு, புதுமை மற்றும் தயாரிப்பு மேம்பாடு ஆகிய பத்து முக்கியத் துறைகளின் மூலம் செயல்படுகிறது. இந்த நிறுவனம் நிறுவப்படுவதற்கு முன்பு, புகழ்பெற்ற இந்தியத் திரைப்பட தயாரிப்பாளரான எல். வி. பிரசாத், தனது வெற்றிப்படமான ஏக் தூஜே கே லியே திரைப்படத்தின் இலாபத்தில் ஒரு பகுதியை சமூக நல நோக்கத்திற்காக ஒதுக்க முடிவு செய்தார். அவர் ஒரு கோடி ரூபாயும் ஐந்து ஏக்கர் நிலமும் நன்கொடையாக வழங்கி நவீன கண் மருத்துவ நிறுவனத்தை நிறுவ உதவினார். அவரது பங்களிப்பை நினைவுகூரும் வகையில், நிறுவனத்திற்கு அவரது பெயர் சூட்டப்பட்டது. மேற்கோள்கள்